מייקל שייבון

מייקל שייבון (באנגלית: Michael Chabon, נולד ב-24 במאי 1963) הוא סופר יהודי-אמריקאי זוכה פרס פוליצר, שכתב ספרי מתח וכן רומנים דיסטופיים ורומנים היסטוריים.

קורות חיים 
שייבון נולד בוושינגטון הבירה אך גדל במדינות פנסילבניה ומרילנד במקביל, עקב גירושי הוריו.

בשנים 1987–1991 היה נשוי למשוררת לולי גרות (Groth). מאז 1993 נשוי לסופרת איילת ולדמן ולהם ארבעה ילדים. מתגורר בברקלי, קליפורניה.

כתיבתו 
את ספרו הראשון, "מסתרי פיטסברג", כתב כשהיה סטודנט לתואר שני באוניברסיטת קליפורניה באירווין. הספר נשלח על ידי מורו של שייבון לסוכן סופרים ללא ידיעתו ובשנת 1988, לאחר ששייבון קיבל מקדמה יוצאת דופן של 155,000 דולר עבורו, יצא הספר והפך לרב-מכר.

את פרס פוליצר קיבל שייבון בשנת 2001 עבור הרומן "ההרפתקאות המדהימות של קוואליר וקליי", העוסק בקורותיהם של שני נערים יהודים בניו יורק במהלך מלחמת העולם השנייה ואחריה.

רוב ספריו של שייבון עוסקים בזהות היהודית ובשואה, וכמו כן בנושאי מגדר, הורות וזיכרון.

בשנת 2018 הצטרף שייבון לצוות הכותבים של עונתה הראשונה של סדרת הטלוויזיה "מסע בין כוכבים: פיקארד“, בה שימש ככותב ראשי וכמפיק בפועל.

החל מ-2020 שימש יחד עם אשתו, איילת ולדמן, כמפיק בפועל של סדרת טלוויזיה של רשת שואוטיים שתיקרא "ההרפתקאות המדהימות של קוואליר וקליי", והמבוססת על ספר באותו השם של שייבון.

ספריו
מסתרי פיטסברג (1988), תרגמה ארנה קזין. הוצאת עם עובד, 2010.
ילדי פלא (1995), תרגם עופר שור, הוצאת בבל, 2008. עובד לסרט קולנוע.
ההרפתקאות המדהימות של קוואליר וקליי (2000), תרגמה אלינוער ברגר, עם עובד, 2003.
פתרון סופי, או: תעלומת התוכי החטוף (2004), תרגמה אלינוער ברגר, עם עובד, 2006.
איגוד השוטרים היידים (2007), תרגם משה רון, עם עובד, 2007. הספר זכה בשלושת הפרסים החשובים בתחום המדע הבדיוני והפנטזיה: פרס הוגו, פרס נבולה ופרס לוקוס. כמו כן, על ספר זה זכה שייבון בפרס סיידווייז להיסטוריה חלופית.
אבירי הדרך (2007), תרגמה סמדר מילוא, עם עובד, 2011.
טלגרף אווניו (2012), תרגם משה רון, עם עובד, 2016.
אור ירח (2016), תרגמה מיכל אלפון, עם עובד, 2019.

לילדים ולנוער
סאמרלנד (2002).
מדהימן (2011), תרגם תומר קרמן, עם עובד, 2013.

כעורך
מתח גבוה: מקסוויני'ז, מבחר סיפורים מחשמלים (2003), תרגם יצהר ורדי, הוצאת כנרת, זמורה-ביתן, 2009.
חמישים 1967–2017 סופרות וסופרים מן העולם כותבים על הכיבוש, בעריכת איילת ולדמן ומייקל שייבון, ידיעות ספרים, 2017.

קישורים חיצוניים

 

 
 
 
 
 
 
 
 
 
 
 
 
 מתי שמואלוף, בסאונה עם מייקל שייבון, תרבות וספרות "הארץ", 20 בנובמבר 2014
 
 נסים קלדרון, הרומן המקושקש והמתנשא של מייקל שייבון נופל הכי רחוק מ"מובי דיק", באתר וואלה!, 13 בינואר 2017
 
 קרולין גליק, הרפורמים והקונסרבטיבים בארצות הברית אימצו גישות אנטי-יהודיות וחצו קו אדום, באתר מעריב, 8 ביולי 2018

הערות שוליים 

סופרים יהודים אמריקאים
סופרים ויוצרים זוכי פרס הוגו
סופרים ויוצרים זוכי פרס לוקוס
זוכי פרס סיידווייז
סופרים להט"בים אמריקאים
ביסקסואלים אמריקאים
בוגרי אוניברסיטת קרנגי מלון
סופרי מדע בדיוני יהודים
סופרים ויוצרים זוכי פרס נבולה
מסע בין כוכבים - אישים
זוכי פרס פוליצר: סיפורת
בוגרי אוניברסיטת פיטסבורג
בוגרי אוניברסיטת קליפורניה באירוויין
אמריקאים שנולדו ב-1963
זוכי הפרס הספרותי של סנט לואיס